el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el en en el el en el en el el en en el el
Ο χρόνος μετράει αντίστροφα για να ξεκινήσει  ο μεγάλος τελικός. Το φαβορί Panthers υποδέχονται τους Broncos στο Lewis Stadium:
Για τυπικούς και μόνο λόγους, κάθε χρόνο αλλάζει ο γηπεδούχος. Πέρσι ήταν οι Seahawks ως πρωταθλητές της NFC και φέτος θα είναι οι Broncos ως πρωταθλητές της AFC. Τις σεζόν 2003- 2006 όποια ομάδα έβγαινε από την AFC κατακτούσε και το Lombardi. Στην τελευταία από αυτές τις χρονιές, όταν οι Colts νίκησαν τους Bears ξεκίνησε ένα σερί 8-1 όπου ο φιλοξενούμενος κατακτά τον τίτλο. Εξαίρεση ήταν οι Packers το 2010. Θα συνεχιστεί το σερί εις βάρος των Broncos ή θα κάνουν το 8-2;
Αυτές τις μέρες οι ειδήσεις περιστρέφονται γύρω από μόλις έναν αγώνα. Καλό θα ήταν να το θυμόμαστε αυτό, όταν αγανακτούμε ακούγοντας τα ίδια και τα ίδια. Μοιραίο λοιπόν είναι να ασχοληθούν τα ΜΜΕ με τον Peyton Manning. Ο Manning φτάνει στον τελικό έχοντας κάνει τη χειρότερη χρονιά για QB από τον αντίπαλο του στο Super Bowl του 2006, Rex Grossman! Κι όμως τα ΜΜΕ ασχολούνται περισσότερο με εκείνον παρά με την ηρωική άμυνα του Denver. Το χειρότερο είναι ότι οποιοδήποτε και να είναι το αποτέλεσμα του αγώνα, πάλι για τον Manning θα ακούμε.
Η άμυνα του Denver είναι αναμφίβολα το δυνατό τους χαρτί. Παρά το γεγονός ότι δεν είναι τόσο εμπορική όσο ο Manning, κανένας δεν αμφισβητεί την αξία και το ρόλο της, ούτε καν το υπερ-γραφικό ESPN. Τι θα ξεχώριζε κανείς όμως σε μία τέτοια άμυνα. Ποιο είναι το δυνατό της σημείο; Η D-line ή η secondary; Η πρώτη ματιά δείχνει D-line. Μόνο το να δει κανείς τι έκαναν στον Brady πριν από περίπου δύο εβδομάδες αρκεί για να πειστεί.
Τα δύο χρόνια που μεσολάβησαν από τις παρουσίες των Broncos στο Super Bowl έφεραν τεράστιες βελτιώσεις στην άμυνα.
Η μικρότερη από αυτές τις βελτιώσεις έλαβε χώρα στο δυνατό χαρτί της ομάδα στη D-line. Von Miller, Malik Jackson, Derek Wolfe και Sylvester Williams υπήρχαν και τότε στο ρόστερ μαζί με τους Terrence Knighton και Robert Ayers. Η ειδοποιός διαφορά της τότε γραμμής με τη σημερινή είναι οι απουσίες. Οι Broncos στο Super Bowl του 2013 είχαν στερηθεί τις υπηρεσίες των Miller και Wolfe στη D-line και των Rahim Moore και Chris Harris Jr. στη secondary.
Οι μεγαλύτερες από τις αμυντικές αλλαγές περιλαμβάνουν την αναγέννηση της secondary και την αλλαγή της base defense.
Η έλευση των Talib και Ward (update παρά τα πολύ παραγωγικά χρόνια που κάνει ο Mike Adams στους Colts) στη free agency, του Roby από το draft και την βελτίωση του Harris Jr έδωσαν στους Broncos την δυνατότητα να τα βγάλουν πέρα απέναντι στις καλύτερες passing επιθέσεις.
Η αλλαγή του Wade Phillips από το προ διετίας 4-3 στο φετινό 3-4 εκτόξευσε όλους τους LBs. Στην εξωτερική οι Von Miller και Ware έπαιξαν στη φυσική τους θέση, ενώ στην εσωτερική οι Trevethan και Marshall τα πάνε πολύ καλύτερα από το να παίζει ο πρώτος Weak Linebacker και ο δεύτερος μόνος του στο κέντρο.
Τέλος πίσω από το ταλέντο των βασικών υπάρχει το βάθος που απαιτείται για να έχει μία άμυνα διάρκεια. Για παράδειγμα ο “ρολίστας” Antonio Smith δεν είναι καθόλου κακός DE. Ας ρωτήσει κανείς τον JJ Watt πόσο λείπει από την απέναντι πλευρά στη D-line των Texans.
Για τις αλλαγές στην απέναντι sideline, δεν έχω να πω τίποτα καινούργιο. Ένας γενικός τίτλος θα ήταν: “ρολίστες που έγιναν πρωταθλητές”.
Το ηθικό δίδαγμα από τις δύο ομάδες είναι ότι στο σύγχρονο NFL κερδίζει ο καλύτερος ανάμεσα στους πιο υγιής. Είναι δεδομένο ότι τραυματισμοί θα υπάρχουν σε κάθε ομάδα, αλλά Panthers και Broncos είχαν τους λιγότερους. Οι Panthers στερήθηκαν τον Kelvin Benjamin και λίγο τον Luke Kuechly στην αρχή, ενώ οι Broncos έχασαν ευτυχώς νωρίς τον LT Ryan Clady.
Μπορεί λοιπόν οι τραυματισμοί να υπήρχαν πάντα στο NFL, μάλιστα στα πρώτα χρόνια του αθλήματος θρηνούσαν και θύματα, αλλά ο αριθμός των κομμένων χιαστών είναι κάτι πρωτόγνωρο. Η χρήση συμπληρωμάτων και κυρίως απαγορευμένων ουσιών, έχουν κάνει τους μύες των αθλητών να θυμίζουν τους Mr Universe. Τι επίδραση όμως μπορεί να έχει ένα σκεύασμα σε τένοντες όπως οι χιαστοί; Ειδικός δεν είμαι, αλλά με τις βασικές γνώσεις βιολογίας, εικάζω πως ενδεχόμενη επίδραση θα είναι μικρή. Το τι συμβαίνει όταν ένας τένοντας καλείται να συμπεριφερθεί το ίδιο σε μεγαλύτερη μάζα και ταχύτερες κινήσεις το βλέπουμε κάθε φορά που σωριάζεται ένας παίκτης 150 κιλών επειδή έκανε μία απότομη κίνηση. Θα άξιζε λοιπόν η θέσπιση μία νέας πολιτικής αντι-ντόπινγκ που θα κρατούσε περισσότερους παίκτες ενεργούς και απλά θα έκανε το παιχνίδι πιο αργό;
Ο Megatron είναι πολύ νέος για να εγκαταλείψει το άθλημα. Το ερώτημα είναι ποιά ομάδα θα θεωρήσει ο ίδιος ότι του δίνει τις περισσότερες πιθανότητες να κερδίσει το δαχτυλίδι.
Οι Chargers φρόντισαν να τσακωθούν με τον δήμαρχο του San Diego επειδή δεν τους έφτιαχνε γήπεδο, μετά έγιναν μία αδιάφορη και γερασμένη ομάδα, μετά αποχαιρέτησαν τους πάντες έχοντας σίγουρη τη μετακόμιση στο LA. Αφού τελικά επιλέχθηκαν οι Rams ως συγκάτοικοι τους και όχι οι Raiders (είχε 0% πιθανότητες να συμβεί γιατί παίζουν στην ίδια division), τότε συνειδητοποίησαν ότι δεν ήταν και τόσο καλή ιδέα η άμεση μετακόμιση σε μία πόλη όπου υπάρχει ήδη μεγάλος πυρήνας οπαδών των Rams. Αποτέλεσμα; Να γυρίσουν στο San Diego με την ουρά στα σκέλια. Κάτι τέτοιες στιγμές ο Γρανίτσας φαντάζει ιδιοφυΐα.
Ο Ndamakong Suh ήταν εδώ, στη Θεσσαλονίκη! Ο καλύτερος DT του πρωταθλήματος άφησε τη Φλόριντα για να επισκεφτεί το φίλο του, Dominic Waters, και να παρακολουθήσει το ντέρμπι μεταξύ Άρη – ΠΑΟΚ αποδεικνύοντας ότι κάποιοι μένουμε σε λάθος πόλη (ευχαριστούμε το Μάνο που μας έκανε την καρδιά περιβόλι ενημέρωσε).
+1 στον Conan O’Brien για την παρουσίαση των NFL Honors αν και ο Alec Baldwin είχε βάλει πολύ ψηλά τον πήχη. Επίσης δεν υπήρχαν εκπλήξεις στα βραβεία και στους Hall of Famers. Ίσως οι εκπλήξεις περιμένουν το Super Bowl…
Previous Post Υπερβολές : Ως εδώ οι εκπλήξεις
Next Post Υπερβολές: Μετάβαση στην Offseason
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.